ΚΑΝΟΝΙΣΜΟΣ (ΕΟΚ) αριθ. 4056/87 ΤΗΣ ΕΠΙΤΡΟΠΗΣ της 22ας Δεκεμβρίου 1987 για τον καθορισμό των μεθόδων ανάλυσης και άλλων διατάξεων τεχνικού χαρακτήρα που είναι απαραίτητες για την εφαρμογή του κανονισμού (ΕΟΚ) αριθ. 3035/80 του Συμβουλίου περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε από τον κανονισμό (ΕΟΚ) αριθ. 3985/87(2), και ιδίως το άρθρο 9,

Εκτιμώντας:

ότι, προκειμένου να εξασφαλιστεί η ομοιόμορφη αντιμετώπιση κατά την εξαγωγή από την Κοινότητα των εμπορευμάτων στα οποία εφαρμόζεται ο κανονισμός (ΕΟΚ) αριθ. 3035/80 του Συμβουλίου(3), όπως τροποποιήθηκε τελευταία από τον κανονισμό (ΕΟΚ) αριθ. 4055/87(4), είναι αναγκαίο να καθοριστούν λεπτομερέστερα οι μεθόδοι ανάλυσης και άλλες διατάξεις τεχνικού χαρακτήρα;

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Αρθρο 1

Ο παρών κανονισμός καθορίζει τις κοινοτικές μεθόδους ανάλυσης που είναι αναγκαίες για την εφαρμογή του κανονισμού (ΕΟΚ) αριθ. 3033/80 του Συμβουλίου(5), όπως τροποποιήθηκε από τον κανονισμό (ΕΟΚ) αριθ. 3743/87(6) ή, αντί μεθόδου ανάλυσης, τη φύση των απαιτούμενων αναλυτικών εργασιών ή την αρχή μιας μεθόδου που πρέπει να εφαρμοστεί.

Αρθρο 2

Σύμφωνα με τις σημειώσεις του παραρτήματος Δ του κανονισμού (ΕΟΚ) αριθ. 3035/80 και για την εφαρμογή του παραρτήματος αυτού, «τα στοιχεία που προκύπτουν από την ανάλυση των εμπορευμάτων» και αναγράφονται στη στήλη 3 λαμβάνονται με τη βοήθεια των μεθόδων, διαδικασιών και τύπων που αναφέρονται στο παρόν άρθρο:

1.Σάκχαρα Για τον προσδιορισμό του κάθε σακχάρου ξεχωριστά χρησιμοποιείται η υγρή χρωματογραφία υψηλής απόδοσης (HPLC).

Α.Η περιεκτικότητα σε σακχαρόζη που αναφέρεται στη στήλη 3 του παραρτήματος Δ ισούται προς:

α)S + (2F) Χ 0,95,

όταν η περιεκτικότητα σε γλυκόζη υπερβαίνει ή είναι ίση με την περιεκτικότητα σε φρουκτόζη;

β)S + (G + F) Χ 0,95,

όταν η περιεκτικότητα σε γλυκόζη είναι μικρότερη από την περιεκτικότητα σε φρουκτόζη,

όπου:

S=περιεκτικότητα σε σακχαρόζη προσδιορισμένη με HPLC,

F=περιεκτικότητα σε φρουκτόζη προσδιορισμένη με HPLC,

G=περιεκτικότητα σε γλυκόζη προσδιορισμένη με HPLC.

Όταν δηλώνεται η παρουσία προϊόντος υδρόλυσης της λακτόζης ή/και ανευρίσκονται ποσότητες λακτόζης και γαλακτόζης, μια περιεκτικότητα σε γλυκόζη ισοδύναμη με την περιεκτικότητα σε γαλακτόζη (προσδιορισμένη με HPLC) αφαιρείται από τη συνολική περιεκτικότητα σε γλυκόζη (G) πριν διεξαχθεί οποιοσδήποτε άλλος υπολογισμός.

Β.Η περιεκτικότητα σε γλυκόζη που αναφέρεται στη στήλη 3 του παραρτήματος Δ ισούται με:

α)G - F,

όταν η περιεκτικότητα σε γλυκόζη υπερβαίνει την περιεκτικότητα σε φρουκτόζη;

β)0 (μηδέν),

όταν η περιεκτικότητα σε γλυκόζη ισούται με ή είναι μικρότερη από την περιεκτικότητα σε φρουκτόζη.

ίΟταν δηλώνεται η παρουσία προϊόντος υδρόλυσης της λακτόζης ή/και ανευρίσκονται ποσότητες λακτόζης και γαλακτόζης, μια περιεκτικότητα σε γλυκόζη ισοδύναμη με την περιεκτικότητα σε γαλακτόζη (προσδιορισμένη με HPLC) αφαιρείται από την συνολική περιεκτικότητα σε γλυκόζη (G) πριν διεξαχθεί οποιοσδήποτε άλλος υπολογισμός.

2.Άμυλο (ή δεξτρίνες) (Οι δεξτρίνες υπολογίζονται ως άμυλο.) Α.Για όλες τις κλάσεις και διακρίσεις, εκτός των 3505^10^10, 3505^10^90, 3505^20^10 έως 3505^20^90 καθώς και 3809^10^10 έως 3809^10^90, της συνδυασμένης ονοματολογίας η περιεκτικότητα σε άμυλο (ή δεξτρίνες) που αναφέρεται στη στήλη 3 του παραρτήματος Δ αντιστοιχεί στον τύπο:

(Z - G Χ 0,9;

όπου:

Z=περιεκτικότητα σε γλυκόζη προσδιορισμένη με την ενζυματική μέθοδο που αναφέρεται στο παράρτημα Ι του κανονισμού (ΕΟΚ) αριθ. 4154/87 της Επιτροπής(1),

G=περιεκτικότητα σε γλυκόζη προσδιορισμένη με HPLC.

Β.Για τις κλάσεις και διακρίσεις 3505^10^10, 3505^10^90, 3505^20^10 έως 3505^20^90 καθώς και 3809^10^10 έως 3809^10^90 της συνδυασμένης ονοματολογίας, η περιεκτικότητα σε άμυλο (ή δεξτρίνες) προσδιορίζεται με τη μέθοδο που αναφέρεται στο παράρτημα ΙΙ του κανονισμού (ΕΟΚ) αριθ. 4154/87 της Επιτροπής.

3.Πιπαρές ύλες που προέρχονται από το γάλα Για τον προσδιορισμό των λιπαρών υλών που προέρχονται από το γάλα και οι οποίες αναφέρονται στη στήλη 3 του παραρτήματος Δ εφαρμόζεται μια μέθοδος η οποία περιλαμβάνει υδρόλυση με υδροχλωρικό οξύ,

εκχύλιση με πετρελαϊκό αιθέρα και στη συνέχεια αέριο χρωματογραφία των μεθυλεστέρων των λιπαρών οξέων. Εφόσον διαπιστωθεί η παρουσία λιπαρών υλών προερχομένων από το γάλα, το επί τοις εκατό ποσοστό αυτών υπολογίζεται πολλαπλασιάζοντας το επί τοις εκατό ποσοστό του βουτυρικού μεθυλεστέρα επί 23, το αποτέλεσμα αυτό επί τη συνολική κατά βάρος περιεκτικότητα (%) του εμπορεύματος ως έχει σε λιπαρές ύλες και διαιρώντας το νέο αποτέλεσμα διά 100.

Αρθρο 3

Για την εφαρμογή του παραρτήματος Γ του κανονισμού (ΕΟΚ) αριθ. 3035/80 τα ποσοστά επί τοις εκατό του μαννίτη και σορβίτη προσδιορίζονται με τη μέθοδο HPLC.

Αρθρο 4

1. ^Συντάσσεται δελτίο ανάλυσης.

2. ^Στο δελτίο της ανάλυσης πρέπει να αναφέρονται συγκεκριμένα:

-όλα τα στοιχεία που αφορούν την ταυτοποίηση του δείγματος,

-η μέθοδος που χρησιμοποιήθηκε και τα ακριβή στοιχεία αναφοράς του νομικού κειμένου που την περιλαμβάνει ή, ενδεχομένως, η αναφορά σε μια λεπτομερή μέθοδο στην οποία να περιλαμβάνεται η φύση των απαιτούμενων αναλυτικών εργασιών ή η αρχή μιας εφαρμοστέας μεθόδου όπως αυτές υποδεικνύονται στον παρόντα κανονισμό,

-τα στοιχεία που ενδέχεται να έχουν επηρεάσει τα αποτελέσματα,

-τα αποτελέσματα της ανάλυσης, εκφρασμένα όπως απαιτείται από τη μέθοδο που χρησιμοποιήθηκε και όπως ορίζεται για τις ανάγκες των τελωνειακών υπηρεσιών ή των υπηρεσιών διαχείρισης που ζήτησαν τη διεξαγωγή της ανάλυσης.

Αρθρο 5

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1987.

Για την ΕπιτροπήCOCKFIELDΑντιπρόεδρος

(1)ΕΕ αριθ. L 256 της 7.^9.^1987, σ. 1.

(2)ΕΕ αριθ. L 376 της 31.^12.^1987, σ. 1.

(3)ΕΕ αριθ. L 323 της 29.^11.^1980, σ. 27.

(4)Βλέπε σ. 1 της παρούσας Επίσημης Εφημερίδας.

(5)ΕΕ αριθ. L 323 της 29.^11.^1980, σ. 1.

(6)ΕΕ αριθ. L 352 της 15.^12.^1987, σ. 29.

(1)ΕΕ αριθ. L 392 της 31.^12.^1987.